„Nětk, hdyž mamy, štož smy chcyli“, drje je w sporće bjezwuwzaćnje wuprajenje dobyćerjow. Haj, nad wuspěchom so radować směć, jón tež hišće ze swojimi přećelemi abo přiwisnikami swjećić drje je to najrjeńše!
Awtor dźensa
Michał Nuk
Budyska Młynkec łuka je w prěnim rjedźe znata jako domicil koparjow Budissy Budyšin. Tuchwilu wšak so z mało wuspěchom přećiwo zestupej ze štwórteje najwyšej koparskej lize wobara, tuž drje so tak spěšnje njestanje, zo tu raz němska koparska elita na wopyty přijědźe. Trochu hinak je to w druhej sportowej družinje, w kotrejž ma Budyšin tohorunja dołhu tradiciju. Lochokoatleća dweju towarstwow tu na tartanowym kole nimale wšědnje zwučuja, tež wubědźowanja za dorost tam prawidłownje přewjeduja. W zašłych pjeć lětach móžeše Wuchodosakske lochkoatletiske towarstwo (OSLV) Budyšin dwójce k sakskim mišterstwam w crossowym běhanju přeprosyć, hdźež tón abo tamny atlet wukony pokaza, kotrež móža so tež na narodnym niwowje widźeć dać.
Awtor dźensa
André Strelow
Lube sportowče a lubi sportowcy, jutrowne haleluja zaklinča zaso radostnje a krasnje w našich křižerskich procesionach. W nich běše tež wulka syła aktiwnych sportowcow, kiž poselstwo zrowastanjeneho Jězu Chrysta na dostojne wašnje wozjewjachu. Wosebje hordy běch, hdyž wuhladach mojeho syna Uwe ze slěbornym a wnučka Paula ze zelenym wěnčkom.
Awtorka dźensa
Halena Jancyna
Što činić, hdyž tak prawje njeběži? Swarjeć móžeš wjele, inowatiwne ideje pak nimaš. Podpěru tež njedóstanješ. W tójšto sportowych towarstwach wuchodneje Sakskeje zdawna wjac wšo tak derje njefunguje. Na jednej stronje pobrachuja angažowani čłonojo, kotřiž so dźěła njeboja. Na tamnej stronje pjenjezy prědku a zady njedosahaja.
Podobna je situacija w Sportowym towarstwje Marijina hwězda. Wone dyrbješe loni přinošk zwyšić, a to wo 20 procentow, zo by budget za lěto 2017 dosahał. Tež Sokoł Ralbicy/Hórki wo zwyšenju rozmysluje – rěč je tam samo wo wjac hač 20 procentach.
Pismikaj RB stejitej aktualnje za njepřestajnu debatu w koparskim swěće. Wšudźe so wo tym w němskich medijach rozprawja a tež na kromje serbskich sportnišćow so mócnje diskutuje. Kawsa RB Lipsk dźěli, kaž to tydźenja w nowinje LVZ čitach, přiwisnikow kopańcy kaž něhdy profet Mójzes Čerwjene morjo. Po kóncu tydźenja dóstanje tale tematika zawěsće přidatny pohon, dokelž je mustwo RB Lipsk po dobyću přećiwo Leverkusenej a po poražce Bayerow w Dortmundźe načolnistwo prěnjeje koparskeje zwjazkoweje ligi přewzało. Z tym do sezony zawěsće nichtó ličił njebě! Za někotrych woznamjenja to dotalny wjeršk dospołneho wutupjenja koparskeje kultury. Tamni widźa w tym skónčnje zaso šansu, zo bój wo němske mišterstwo na napjatosći dobywa.
Fakt je: W běhu jeno sydom lět poradźi so konstruktej RB Lipsk razantny postup z pjateje ligi na čoło tabulki prěnjeje koparskeje ligi. Prěni raz po 14 měsacach njesteja nětko Bayerojo na prěnim městnje, ale nowačk z Lipska.
„Christiano, pój!“ – „Ja njejsym Christian, ja sym Frederic!“ Tajku abo podobnu situaciju dožiwju nimale kóždu wutoru na treningu a zdźěla tež kónc tydźenja při hrach Ralbičanskeje młodźiny F. Třeće lěto sym tam nětko hižo trenar. Hišće ženje pak njemějach tajke ćeže z mjenami swojich chowancow. Čehodla pak? Zdźěla su wutoru popołdnju wjac hač 30 dźěći na delanskim trawniku a honja za bulom. Wězo stanje so mi při tym, zo raz te abo tamne mjeno zaměnju. Zo pak so mi tole pola Christiana a Frederica kaž tež Richarda a Ludwiga stajnje stawa, ma druhe přičiny. Wobaj porikaj staj dwójnikaj a so woprawdźe jenož w najmjeńšich detailach rozeznawaja. Te pak wot daloka hišće njespóznaju a mi ničo druheho njezwostanje, hač mjena hódać. Najhórje wšak stajnje je, hdyž mataj wobaj při treningu hišće samsny trikot – a to so scyła tak zrědka njestanje. Langec a Ditrichec bratraj pak njejstaj jeničkaj dwójnikaj. Tež Frenclec Lavinia a Livius honitaj wuspěšnje za Sokołsku młodźinu F za bulom.
„Kajka je to radosć, w našej młodźinje, stari čuja žadosć być jónu młodźi šće ...“, takle klinčeše w minjenych dnjach časćišo w Nowej Wjesce pola Pjechec mandźelskeju kotrajž swjećeštaj złoty kwas.
Radosć pak njeknježeše cyle wěsće jenož mjez młodźinu, ale tež mjez staršimi přiwisnikami koparjow Dynama Drježdźany. To štož ći čorno-žołći w minjenymaj hromaj pokazachu, bě cyle jednorje wokřewjace a radosć zbudźace. Haj, nětko maš zaso wjeselo, hladać na hry abo słuchać na drje najemocionalnišeho reportera Gerta Zimmermanna. Heinz Florian Oertel drje bě hižo jara emocionalny, naš Měrćin Štrawba wo žadyn kusk mjenje, „Zimmi“ pak je w tym nastupanju po mojim měnjenju najlěpši. Wón raduje so nad wuspěchami, ale ćerpi tež při njetrjebawšich, wobeńdźomnych poražkach.
W minjenych dnjach je so wjele rěčało a pisało wo noworjadowanju směrnicow za spěchowanje sporta, předewšěm wukonoweho sporta w Němskej. Fakt je, zo je so podźěl wot němskich sportowcow dobytych medaljow na olympiskich hrach a swětowych mišterstwach w zašłosći pomjeńšił. Za wutworjenje lěpšich wuměnjenjow njejsu jenož lěpše treningowe móžnosće z wysoko kwalifikowanymi trenarjemi, ale předewšěm wjele wjac pjenjez trěbnych. Dźe mjez druhim tež wo to, kotre sportowe družiny lubja najwjace medaljow a kotre měli so najefektiwnišo spěchować. Zo njepóńdźe to bjez horceje diskusije a wótreje kritiki tych, kotřiž čuja so zludani, je jasne. Tola w zajimje zasadneho polěpšenja tuchwilneje situacije we wukonowym sporće budźe trjeba tworić jasne, byrnjež tež bolostne rozsudy.
Awtor dźensa
Michał Nuk
„To je postup do zwjazkoweje ligi marathonow!“, běše wčera z wótřerěčakow podłu čary Drježdźanskeho marathona słyšeć, jako doběhny Keničan Joseph Kyengo Munywoki w 2:10:21 h do cila před krajnym sejmom. Tajkale zwjazkowa liga drje njeeksistuje, tola wukonaj prěnjeho a druheho běharja pokazujetej, zo słuša Drježdźanski marathon nětko k prěnim adresam w Němskej. Po Berlinje, Hamburgu a Kölnje bu tu lětsa štwórty najlěpši čas docpěty, štož je hladajo na dosć naročnu čaru z plesternakami, mnohimi křiwicami a mostami čim kedźbyhódniše. A wjace hač 7 500 wobdźělnikow z 61 krajow je znamjo za to, zo je sej Drježdźanske wubědźowanje mjezynarodne připóznaće nadźěłało.
szl_Latn ceb_Latn als_Latn szl_Latn ceb_Latn ltz_Latn szl_Latn vec_Latn bug_Latn pol_Latn ces_Latn szl_Latn szl_Latn szl_Latn pol_Latn szl_Latn szl_Latn ceb_Latn als_Latn szl_Latn